۱۴۴۶-۸-۲۴تاریخ نشرشوی خبرونه د هیواد په کچه ۲۷۶۹ تنه زده کوونکو ته ښوونیز خدمات! #افغانی_سرې_میاشتې په تېره یوه اونۍ کې د ټول هېواد په کچه د ۳۶ ښوونیز مرکزونو له لارې په ټولیز ډول ۲۷۶۹ تنه زده کوونکو ته په بېلابېلو برخو کې لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو د ځان ژغورنې اړوند زده کړې او عامه پوهاوی ورکړی دی. ترڅنګ یې دافغانی سرې میاشتې د غړیتوب په برخه کې یې ۶۵ تنه نوی غړی هم راجذب کړی دی. مرکزی ریاست د #افغانی_سرې_میاشتې د یو شمېر مرکزی ریاستونو کارکوونکو ته له فساد او درغلیو څخه د مخنیوی ورکشاپ پیل شو! نن یکشنبه د شعبان میاشتې پر ۲۴ مه، د افغانی سرې میاشتې مرکزی دفتر کې د کنټرول آمریت، مالی، کارکوونکو چارو، داخلی پلټنې او لوژستیک ریاستونو اړوند ۱۳۶ کارکوونکو ته له فساد او درغلیو څخه د مخنیوی په موخه د پوهاوی ۳ ورځنی ښوونیز ورکشاپ پیل شو. د یاد ورکشاپ په پرانیسته کې د افغانی سرې میاشتې په عملیاتی چارو کې د سکرتر جنرال مرستیال ښاغلی مولوی عبداللطیف ثابت د اسلام له نظره د یاد ورکشاپ د ارزښت او د فساد او درغلیو د زیانونو په هکله د معلوماتو وړاندې کولو تر څنګ کارکوونکی وهڅول، څو په ورځنیو فعالیتونو کې له فساد څخه مخنیوی وکړی او ورسپارل شوی مسئولیتونه په بشپړ اخلاص او صداقت ترسره کړی. لغمان #لغمان ولایت کې د اورلګېدنې له امله له زیانمنې شوې کورنۍ سره نغدی مرسته ترسره شوه! نن یکشنبه د شعبان د میاشتې پر ۲۴مه، د #افغانی_سرې_میاشتې له لوری د لغمان ولایت د علینګار ولسوالۍ په ټینګور سیمه کې له هغې زیانمنې شوې کورنۍ سره د شل زره (۲۰،۰۰۰) افغانیو نغدی مرسته ترسره شوه چې څه وخت وړاندې د اورلګېدنې له امله ورته په لوړه کچه مالی زیان اوښتی وه.